Caixa Ontinyent va celebrar anit la seua segona Assemblea General Ordinària de l'any - Portal de Xàtiva\nCaixa Ontinyent va celebrar anit la seua segona Assemblea General Ordinària de l’any\nS’aproven les línies generals d’actuació per al 2012 i la definitiva adaptació d’estatuts a la nova legislació.\nCaixa Ontinyent va celebrar anit la seua segona Assemblea General Ordinària de l’any, amb assistència de 66 dels 72 membres que la conformen, és a dir, el 91,67% dels seus consellers generals.\nL’Assemblea va conéixer l’evolució de l’exercici, la gestió realitzada en obra social i l’informe de la Comissió de Control, favorable, respecte a la gestió econòmica i financera realitzada.\nAixí mateix, l’Assemblea General va aprovar per unanimitat les línies generals del pla d’actuació per al 2012, que contemplen solvència, liquiditat, rendibilitat, riscos, morositat, negoci, productivitat, expansió, tecnologia, medi ambient, recursos humans, marca, obra social i reestructuració del sector.\nL’Assemblea General també va aprovar, amb 62 vots a favor i 4 en contra, la definitiva adaptació d’estatuts i reglament electoral a la nova legislació.\nEn un exercici difícil, Caixa Ontinyent té folgada liquiditat, escassa dependència de mercats majoristes i bona capitalització.\nEl President de l’entitat, Rafael Soriano, va destacar les dificultats de l’exercici en què confluïx una intensificació de la competència i un deteriorament de la situació econòmica l’impacte del qual en les famílies i en les empreses incidix també, molt directament, en l’activitat de les entitats financeres i en els seus resultats.\nRespecte de la situació de Caixa Ontinyent a 30 de setembre, es va destacar:\n– La positiva situació de liquiditat, amb baixa dependència de mercats majoristes i sense necessitat de refinançar cap emissió a curt i mitjà termini.\n– La taxa de morositat se situava en el 4,30% (un 40% inferior a la mitjana del sector), amb previsió de superar lleugerament el 5% a finals d’any, amb una cobertura del 74% (16 punts per damunt de la mitjana del sector).\n– Els resultats oferixen un benefici de 4,5 milions d’euros, dels que es destinen 0,8 milions d’euros al pagament d’impostos, 1,4 milions d’euros a dotacions extraordinàries per a morositat i deterioraments. Així, el benefici net es xifra en 2,3 milions d’euros, un 26,98% menys que el mateix període del 2010.\n– El Core Capital a 30-06-2011, sense comptabilitzar encara els beneficis de l’exercici, se situava en el 9,46%, amb previsió de superar el 10% a finals d’any.\nAprovació d’estatuts i reglament electoral. Es manté l’estatus de caixa d’estalvis sense capital privat, no transvasa la seua activitat a cap banc, i reduïx al mínim el nombre de membres de cada òrgan de govern.\nL’Assemblea General va ratificar la modificació d’estatuts i reglament electoral, d’acord amb el que ja va acordar en el passat mes de juny, i que preveu la continuïtat de Caixa Ontinyent com a caixa d’estalvis sense presència de capital privat i sense cedir el seu negoci financer a una altra entitat.\nEstos Estatuts reduïxen al mínim legal el nombre de membres de cada òrgan i ajusten els percentatges de participació de cada grup en els seus distints òrgans. Així, l’Assemblea General passarà de 72 a 51 membres, el Consell d’Administració de 14 a 10 membres, i la Comissió de Control, de 8 a 5 membres.\nAixí mateix, els Estatuts arrepleguen la nova composició de cada òrgan per grups, donant entrada al de “Altres Entitats representatives d’interessos col·lectius” junt amb els Impositors, Generalitat Valenciana, Corporacions locals i Empleats. Els membres d’este nou grup seran anomenats per la Fundació Universitària Vall d’Albaida.\nPublicado el diciembre 15, 2011 Autor Portal de XàtivaCategorías Com. Valenciana, Economía, Ontinyent, XàtivaEtiquetas asamble, banco, caixaontinyet, cajas, Ontinyent, resultados\nAnterior Entrada anterior: Después de 15 años sin programación Canals recupera su cine\nSiguiente Entrada siguiente: Les farmàcies de Xàtiva tancaran tres dies en protesta pels impagaments de la Generalitat


3 x 3 Festa Major 2019 – Club Bàsquet Castellbisbal\nEl passat diumenge 18 d’agost, dins dels actes de la Festa Major 2019, el nostre club va col·laborar un any més organitzant el 3 x 3 de FM. Tot enmig d’un gran ambient lúdic i amb la presència d’un nombrós públic amb ganes ja de bàsquet.\nFinalment, i un cop formalitzades “in situ” les inscripcions, van participar un total de 46 jugadors dividits en 13 equips.\nLa competició es va dividir en quatre categories : PRE-MINI, MINI, INFANTIL-CADET i SENIOR. Un cop establertes les quatre categories els equips van competir mitjançant el sistema de lligueta de tots contra tots a cada grup.\nLa classificació per categoria va ser:\nCATEGORIA PRE-MINI : Arfisa i L’equip d’en Pau & the whilers (Empatats a punts i a victòries).\nCATEGORIA MINI : XOF, Elite Roja i Los Filigranas.\nCATEGORIA INFANTIL- CADET : Team Arnau, Pau López & Cia, G-Ratas Team i ALPS\nCATEGORIA SENIOR : De Cornellá, Resacosos, Boledas i 1,90\nParal·lelament es va fer un concurs d’habilitats per aquells participants que van voler els mes ràpids van ser : Paula B (ALPS), Joan (XOF) i Joan (Elite Roja).\nEl primer dilluns 2 de setembre arranca la nova temporada 2019 – 2020, encara que alguns equips ja han començat a entrenar.


Riner acollirà aquest diumenge l'onzena edició de les Jornades de Sant Galderic - Regió7 :: El Diari de la Catalunya Central\nRiner acollirà aquest diumenge l'onzena edició de les Jornades de Sant Galderic\nEl municipi de Riner és el municipi amfitrió de les Jornades de Sant Galderic, patró de la pagesia catalana, que des de fa 11 anys organitza el Consell Comarcal i Òmnium Solsonès i que cada any se celebra en un municipi de la comarca diferent.\nLes jornades començaran aquest diumenge amb la tradicional missa, que enguany es farà a l'església de Sant Jaume de Riner, seguit de la benedicció del pa. Allà mateix s'explicarà el significat del retaule barroc que presideix l'església.\nLa jornada continuarà amb una visita guiada al santuari del Miracle, on, posteriorment, els assistents podran degustar alguns productes de la zona.\nEls actes organitzats no acaben diumenge. L'endemà, a les 19.oo h a l'ajuntament de Solsona, hi haurà la conferència de Joan Serra Arman titulada «Joan Amades; del Raval a la llegenda», i dijous es presentarà el llibre Tornar al bosc. Les feines dels bosquerols, de Josep Cot i Antoni Gimeno.


Comisiones Obreras del País Valenciano | 23 julio 2021.\nCCOO PV insta a convocar l’Observatori del Treball Decent i a reforçar el diàleg social per fer front a l’impacte de la crisi\nEl sindicat ha participat en la Cimera organitzada pel Govern valencià i de les Illes Balears, com a integrant de la taula redona d'agents socials. En aquesta, CCOO PV ha assenyalat que el diàleg social ha de ser reforçat i ha posat el focus en la desigualtat social i en l’economia submergida, agreujades per la crisi. La central sindical insta al Govern a intervindre en el bloqueig de convenis com els d’hostaleria, comerç i transport, en el sentits dels acords que s’han produït a Balears.\nEl representant de CCOO PV, Daniel Patiño, entre la presidenta del Govern de les Illes Balears, Francina Armengol i el president de la Generalitat Valenciana, Ximo Puig.\nCCOO PV ha participat en la I Cimera Illes Balears-Comunitat Valenciana. Una trobada entre els governs autonòmics i de la societat civil: sindicats, sectors econòmics i empresarials, universitats i mitjans de comunicació. L’objectiu és establir vincles i interessos de futur d’àmbit polític, social, cultural i econòmic que uneixen les dues autonomies.\nEn la seua intervenció sobre la contribució del diàleg social en la recuperació econòmica després de la COVID-19, el representant de CCOO PV, Daniel Patiño, ha assenyalat que els processos de participació i consulta per al Mecanisme per a la Recuperació i Resiliència han de ser “àmpliament reforçats”, en compliment del Pla d'acció del pilar europeu de drets socials. La interlocució entre les diferents àrees de la Generalitat ha de transcendir als agents que formem part del diàleg social, “perquè ens hi juguem molt i els objectius són clars, projectes tractors que integren tant pimes i micropimes i que es basen en objectius transversals cap a les transicions bessones, igualtat entre sexes i vertebració territorial”.\nUna de les característiques d'aquesta crisi és el seu impacte desigual, tant per territoris com per sectors. Actualment, les taxes d'economia submergida i desigualtat són absolutament insuportables, amb comarques de monocultiu sectorial que superen el 35 % de persones en risc d'exclusió social i pobresa extrema. “Centrar el focus en aquelles persones que es troben en els marges del món del treball és una prioritat de CCOO PV i considerem necessari que ho siga del Consell, per la qual cosa reforçar les institucions del treball, com l'Observatori de Treball Decent tindrà un efecte beneficiós en les polítiques públiques tant en la igualtat, la protecció social, la seguretat en el treball i la llibertat sindical”, ha afirmat Patiño.\nEl dirigent sindical ha qualificat de “referents” els recents acords de l’hostaleria, el comerç o el transport a les Illes Balears, “doncs al País Valencià patim una situació de bloqueig injustificat, inadmissible i prolongat dels convenis col·lectius d'hostaleria de les províncies de Castelló i de València, o el de transport de mercaderies de Castelló”.\nQuant a les futures relacions entre ambdues autonomies, Patiño ha destacat que compartim unes arrels sobre les quals adequar un model turístic i un filó de treball decent en sectors primaris i terciaris. Aquesta protecció a la denominada ‘economia blava’ ha de servir per a reforçar la cooperació per a establir “un model turístic en el qual totes i tots trobem el nostre espai d'habitabilitat”. El dirigent sindical també ha tractat la gestió dels residus, amb el reconeixement de la Llei de residus i sòls contaminants de les Illes Balears, “un exemple molt valuós i valent, així com un esperó en la tramitació de la Llei valenciana d'economia circular, actualment en procés parlamentari”.


Prades presenta un ampli ventall de propostes per Setmana Santa | Reusdigital.cat diari de Reus. Notícies i actualitat del Camp de Tarragona\nEl municipi de Prades ha programat un ampli ventall de propostes per a tots els públics aquesta Setmana Santa. A més, de les tradicionals misses i actes religiosos d'aquestes dates, destaquen l’espectacle amb experiments de Dani Jiménez, les jornades astronòmiques i vàries excursions.\nEls actes principals s’iniciaran amb les jornades astronòmiques el pròxim dissabte, 24 de març, a les 6 de la tarda, amb la jornada 'Fotografiem la nebulosa d’Orió' a la sala polivalent de l’ajuntament, que incloure un taller d’astrofotografia. A les 10 de la nit, sopar astronòmic. La jornada té un preu de 30 euros.\nEl diumenge 25 es podrà gaudir, a les 7 de la tarda, l’Església, de la Conferència-Concert 'Músiques i nebuloses d’Orió', amb Gerard Marsal al saxo i la xerrada a càrrec d’Aleix Roig. A les 8 del vespre es farà una observació astronòmica de nebuloses amb telescopis. La jornada té un preu de 8 euros.\nLes jornades astronòmiques finalitzaran el divendres 30, a les 8 del vespre, amb la conferència 'La lluna la companya desconeguda' i a les 9 amb l'observació pública de la lluna amb telescopis amb un preu de 8 euros l'adult i 5 els nens. El mateix divendres, a les 12 de la nit, per acabar, Festa Jove al centre cívic.\nEl dissabte 31 començarà el dia amb una excursió als Pous de Gel, a dos quarts de 10 de la nit, a càrrec del Birimbins. A les 5 de la tarda hi haurà presentació del llibre 'Prades desaparegut' a càrrec de l’associació Tamborinos al centre cívic. A dos quarts de 7, Caramelles a càrrec de Prades Cor.\nEl diumenge 1 d’abril tindrà lloc l'espectacle amb Dani Jiménez, a les 10 de la nit. El físic i divulgador científic que ha passat per diferents programes de televisió realitzarà un espectacle al centre cívic. Les entrades es poden comprar de forma anticipada per 10 euros fins el 31 de març o per 12 euros a taquilla. Per últim, el dilluns 2 d'abril, els actes de Setmana Santa a Prades finalitzaran amb un aplec i un dinar popular a l'Abellera.


Acabar amb bon regust de boca - UE Sant Andreu\nAcabar amb bon regust de boca\nEl Juvenil A rep aquest dissabte el Girona FC (18:15h) al Narcís Sala. L’equip de Josep Vicenç Mestre intentarà tancar aquesta setmana de nou punts amb una primera victòria a casa que deixi un bon regust de boca als andreuencs després de l’empat d’aquest dimecres al camp del San Francisco.\nL’equip andreuenc vol guanyar el primer encontre al Narcís Sala per guanyar tranquil·litat a la classificació i brindar els tres punts a l’afició, que un cop més recolzarà el Juvenil A. L’empat davant el San Francisco va trencar una mala ratxa de tres derrotes consecutives i ara cal vèncer el Girona FC per consolidar el canvi de dinàmica.\nL’entrenador del Juvenil A, Josep Vicenç Mestre, adverteix de la dificultat de rival: “el Girona és un equip amb jugadors de qualitat i amb bon tracte per la pilota, serà difícil que els la prenguem però ho intentarem”. Mestre admet que el Juvenil A té un “repte mental” després de quatre jornades sense aconseguir la victòria.\n“Ens enfrontem a l’equip menys golejat de la categoria, serà un os i tindrem dificultats per generar ocasions de gol”, augura l’entrenador andreuenc, que confia en la fortalesa de l’equip i en convertir les oportunitats que tingui el Juvenil A per guanyar el partit i fer bo el punt aconseguit al camp del San Francisco.\nPer primera vegada aquesta temporada, el Juvenil A podrà comptar amb tota la plantilla per afrontar aquest duel de la vuitena jornada de la Divisió d’Honor.\nJUVENIL A – GIRONA FC\nCompetició: Jornada 8 de la Divisió d’Honor Juvenil (Grup III)\nHorari: dissabte 15 d’octubre, a les 18:15h


Lo Pau de Ponts dedica una cançó a una lleidatana ingressada per la Covid-19\nLa Bea viu a la Val d'Aran i està ingressada al Santa Maria de Lleida\nper Redacció 26/05/2020 13:30h\nEstà clar que, a banda dels professionals sanitaris que han lluitat amb totes les seves forces per ajudar als malalts de coronavirus a tirar endavant, els altres grans herois de la pandèmia són totes aquelles persones que han pogut sobreviure als seus terribles efectes.\nI un bon exemple és la Bea, una lleidatana establerta a la Val d'Aran que fa més d'un mes que està ingressada a l'Hospital Santa Maria de Lleida. Actualment, la Bea es troba a planta recuperant-se de la Covid-19, però abans ha hagut de passar uns llargs dies a l'UCI des d'on tota la seva família ha seguit amb entusiasme la seva evolució.\nAl tema es poden descobrir algunes de les aficions de la Bea\nAra, que ja comença a veure la llum al final d'aquest desagradable túnel, ha rebut un dels seus millors regals d'ençà que està ingressada. Concretament, l'artista lleidatà Lo Pau de Ponts ha volgut escriure-li una cançó a petició de la seva família. Al tema es poden descobrir algunes de les aficions de la Bea i, sobretot, el seu gran tresor: la seva família. Al ritme de la guitarra de Lo Pau de Ponts des d'aquí també et desitgem una prompta i fructífera recuperació Bea. T'ho mereixes campiona!


4.5.1 Els noms i els adjectius invariables quant al nombre\nSón invariables quant al nombre alguns noms amb el singular acabat en [s].GIEC No obstant això, cal diferenciar els que no canvien en la pronúncia ni en la forma gràfica dels que en l’escriptura afegeixen una -s a la forma del singular per a generar-ne el plural, tot i ser invariables en la pronúncia. Els que ortogràficament acaben en s no presenten variació gràfica (el llapis ‑ els llapis, el dilluns ‑ els dilluns); en canvi, els que acaben el singular en ç (i són femenins) o en x afegeixen una -s en la forma del plural: la falç ‑ les falçs, l’índex ‑ els índexs.\nLa tendència a diferenciar el singular del plural i l’analogia respecte dels mots acabats en sibilant que admeten un plural en -os expliquen la formació de plurals no acceptables en els registres formals del tipus llàpissos (per llapis), dillunsos (per dilluns) i dijousos (per dijous). n\nSón també invariables els noms compostos que tenen el darrer constituent morfològic flexionat en plural (i, per tant, gràficament acaben sempre en -s): comptagotes, guardamobles, milfulles, obrellaunes, paracaigudes, penja-robes, portaavions, rentaplats, somiatruites, trencaclosques.\nAlguns d’aquests compostos, tot i que habitualment tenen la categoria de nom, poden actuar com a adjectius. Quan això s’esdevé, es comporten com a invariables quant al nombre i també quant al gènere: un feligrès rosegaaltars, una feligresa rosegaaltars, uns feligresos rosegaaltars, unes feligreses rosegaaltars.\nSón molt escassos els adjectius invariables quant al nombre: un triangle isòsceles ‑ uns triangles isòsceles; una convidada llepafils ‑ unes convidades llepafils. A més d’aquests casos i d’algun altre d’acabat en -s (magriscolis, norris, prenys), són invariables quant al nombre adjectius manllevats, com ara beix, esport, light, marengo, multimèdia o unisex: uns mitjons beix, uns pantalons esport, begudes light, unes faldilles marengo, aparells multimèdia, perruqueries unisex.\nEs poden afegir en aquest grup mots com antiboira o antirobatori, en la mesura que es tendeixen a tractar com a adjectius derivats de noms mitjançant el prefix anti- (fars antiboira, dispositius antirobatori, campanyes antitabac)⇒.


Forma't Kédougou - Projecte educatiu a Senegal: de juliol 2009\nPublicat per Associació d'Amics de Diakha Madina a 6:57 5 comentaris:\nDel taller de teatre encara no us n’havíem explicat res. La Mireia i la Cira, amb la col•laboració de la Sílvia, han omplert l’escola de nens i nenes que han estat preparant una versió musical-africana del conte del Patufet: han creat instruments, han cantat, han ballat i treballat elements bàsics del teatre.\nFinalment, la representació el dia de la cloenda, davant de tots els mestres i autoritats educatives de la Regió de Kedougou, ha estat un èxit incommensurable.\nPublicat per Associació d'Amics de Diakha Madina a 5:29 1 comentari:\nVisita a l’alcalde de Kedougou\nDijous passat ens van convidar a la “Mairie” de Kedougou on vam tenir una xerrada informal amb l’alcalde. Ens va fer saber que estava molt content amb el nostre projecte descentralitzat, igual que amb la caravana solidària, perquè l’ajuda arriba de forma molt directa a la zona i el material que ha arribat a les escoles ha ajudat a millorar el nivell d’aquestes.\nEns va agradar sentir que no ens considerava turistes sinó col•laboradors; per això ens va convidar el proper dissabte a una festa bassari que ja us explicarem en detall properament.\nPublicat per Associació d'Amics de Diakha Madina a 11:52 3 comentaris:\nPublicat per Associació d'Amics de Diakha Madina a 11:37 1 comentari:\nApreindre et enseigner\nHem començat amb tres dies més aviat teòrics, de treball en petit grup i de discussió sobre el fet de fer mestre/a, l’organització a l’aula i a l’escola en general.\nEns ha agradat molt la seva participació i les seves ganes de parlar entre ells sobre tota mena de qüestions relacionades amb la seva realitat escolar.\nAra hem començat ja amb intercanvi d’experiències educatives:\n- Ateliers per treballar per racons les matemàtiques. Els ha agradat molt la proposta de treballar la lògica matemàtica tal i com els hi hem presentat. Inclús hi ha un mestre que ha copiat les fitxes del “tangram” per poder fer-ho amb els seus alumnes.\n- D’Educació Física hem treballat “acrosposrt”, una manera de treballar la cooperació, l’esforç col•lectiu i l’educació no discriminatòria. Fins i tot la Fanta, a punt de jubilar-se, hi ha participat (vegeu foto).\nRespecte el francès, plus o moins ça marche. Ja al final del primer dia, un alumne ens va dir: “ara us començo a entendre”. Al final de la primera setmana, també nosaltres els comencem a entendre.\nFINS AVIAT A TOTHOM\nPublicat per Associació d'Amics de Diakha Madina a 12:33 8 comentaris:\nPublicat per Associació d'Amics de Diakha Madina a 12:31 3 comentaris:\nPublicat per Associació d'Amics de Diakha Madina a 12:27 2 comentaris:\nÉs potser el més vistós dels nostres cusos de formació. Semblava que al principi no havia d'interessar però un cop s'hi han posat el gaudeixen i disfruten d'allò més; no ha costat gaire engrescar-los a pintar, jugant amb el color, fent colage, petits retrats... Només acabar el dibuix, se senten tan orgullosos de la seva obra que demanen fotografier-se amb ella. Al director de l'escola també li han agradat molt: ha demanat que ningu se'ls emporti, que han de quedar per decorar l'escola.\nTambé ha començat la música. El “Sol solet” ha triomfat i al·lucinem amb la seva afinació i pronunciació: és com si fossin catalans. Avui la Silvia els ha fet fer “la dansa dels set salts” al pati de l'escola i marxaven a classe de valors cantant el “sol solet”.\nPublicat per Associació d'Amics de Diakha Madina a 11:14 8 comentaris:\nAvui hem començat els cursos. Després de la inauguració i els discursos pertinents, s'ha implantat el caos: noms, llistes, gent que hi és i no està apuntada, gent apuntada i que no hi és, “je veux seulement informatique”, en els altres cursos algunes cares llargues... Les pèssimes condicions elèctriques fan que no es puguin encendre simultàniament els 12 ordinadors que tenim.\nMica en mica els cursos van començant amb expectatives de tota mena, rialles amables, reticències, interessos contrastats... Per part nostra molt nerviosisme i un cert patiment però... HEM SOBREVISCUT i estem contents!!!\nDemain... on verra!\nPublicat per Associació d'Amics de Diakha Madina a 11:52 8 comentaris:\nPublicat per Associació d'Amics de Diakha Madina a 12:17 6 comentaris:\nPublicat per Associació d'Amics de Diakha Madina a 13:44 7 comentaris:\nEls primers ja han arribat!\nEL dia 1 de Juliol sortia la primera part de l'expedició, la família de l'Africa esta a Africa (l'Africa, El Bangali, el Fode, el Mustafa i el Koumera), però ens consta que els hi ha costat una mica tot plegat.\nPrimer 3 hores dins un avió per problemes tècnics els varen fer arribar amb 5 hores de retràs, de ben segur hagués estat tan sols una anècdota per explicar, sinó fos perquè...els hi van perdre les maletes....us ho imagineu, arribeu a Dakar i no teniu raspall de dents ni pasta, ni roba interior ni exterior, aaaaaaaah! el pànic s'apodera dels primers viatgers de l'expedició, el dia següent van en busca de les seves maletes i tan sols arriben la meitat, NO POT SER!!!! però no tot esta perdut, a ritme arficà, al dia 4 arriben l'altra meitat de les maletes i a les 7h del mati superant el trafic infest de la capital del Senegal, Dakar, el nostre reduït primer grup encamina les passes de la furgoneta que condueix el Baba cap a Kedougou, esperem que un cop recuperat tot l'equipatge (que a mi em sembla un miracle) arribin a Kedougou mes relaxats i amb molta empenta per començar a obrir camí als que hi anirem després! Una nota important, ens han comunicat que a Dakar feia fred, o sigui que la calor la tenim tota aquí!\nBe com ja veieu tots JA hem començat!!!!!\nPD: les fotos son d'arxiu, fins qu no fem les nostres! i aquí hi ha el Baba que segur que els cuidarà a tots i els dura a bon port! Mireu la Magalí ens ha passat aquesta foto de quan anaven cap a l'aeroport! gràcies!\nPublicat per Associació d'Amics de Diakha Madina a 9:39 4 comentaris:


La Nit de l'Esport reconeix la tasca de tots els clubs i entitats i premia els millors esportistes - Notícies de l'Ajuntament de la Vila de Masquefa\nLa nombrosa família esportista de Masquefa es va tornar a vestir de gala divendres per acomiadar la temporada 2008/2009.\nLa Nit de l’Esport, organitzada per l’Ajuntament, va reconèixer la dedicació i l’esforç de les entitats del món esportiu al llarg de tot l’any.Així, es van lliurar guardons a totes les entitats i clubs i també es van premiar els esportistes masculins i femenins més destacats.\nEn aquesta ocasió van pujar a l’escenari habilitat al pati de l’escola El Turó 24 clubs i entitats i 26 esportistes. L’alcalde, Xavier Boquete, i el regidor d’Esports, Enrique Gómez, van ser els encarregats de lliurar-los els trofeus.\nLa celebració va tornar a posar de manifest l’excel•lent estat de forma que viu l’esport masquefí. Més de 600 persones van assistir al sopar popular amb què es va posar el punt final a una temporada que ha tornat a estar plena d’èxits per als equips de casa nostra. De tota manera, la Nit de l’Esport vol ser un reconeixement, al marge dels resultats, a la tasca que els clubs, entitats i esportistes fan per fomentar el saludable hàbit de fer esport i a la vegada per promocionar la vila de Masquefa més enllà de les seves fronteres.\nDesprés del sopar popular, una fideuà servida pels membres de l’Escola de Futbol Base i el Futbol Club Masquefa, i del lliurament dels guardons, els assistents també van poder gaudir d’un ball amb l’Orquestra Pacífic que es va allargar fins a la matinada.


ARA LAURA, ARA. | Sara-Lidiaester\nInici Articles Polítics ARA LAURA, ARA.\nARA LAURA, ARA.\nLa portavoz de Junts Per Catalunya en el Congreso, Laura Borràs, abandona la sesión Plenaria en el Congreso de los Diputados el 11 de febrero de 2020. Ricardo Rubio / Europa Press (Foto de ARCHIVO) 11/2/2020\nHan passat vuit dies des de les eleccions del #14F i segueixo atenta a les interpretacions polítiques de Junts.cat i en especial a les teves, Laura.\nNo has guanyat aquestes eleccions per 80.000 vots. Són els que ha malbaratat el PDCAT amb la bruta campanya permesa per Artur Mas, el sistema que diuen voler abandonar i l’Àngels Chacon, i la silent aliada des burgesos catalans.\nPer tant per mi això no és cap problema, no en volem més, volem als que volen el mateix i per mi això només és una estadística. Mostra el que passa quan, enmig d’una pandèmia, hi ha un estat represor fent por a la gent perquè hi hagi menys vots i així pugui decantar les majories. I , tot i així el moviment independentista ha tornat a guanyar amb escons i per primera vegada amb vots i ja som més del 50%.\nBé, tot això que acabo d’escriure ho sabem tots i de moment no podem fer-hi res, però tú sí que pot fer-hi una gran cosa: prendre les teves decisions, ser tu mateixa Laura Borràs. Educada com sempre, dir, com has fet sempre, veritats com punys, El partit i la gent et vam triar per la teva capacitat de liderar el moviment. i és per aquesta tria que et demano que ens diguis, al moviment, de seguida que puguis, quina direcció ha de seguir Junts. Sense esperar als del nord, els del sud, de terra endins o mar enllà, els que tenen escó o els que en voldrien tenir. Continua estant al servei de qui t’ha triat, Perquè tu saps quin és el camí.\nEntrevista amb Laura Borràs 05/11/ 2019 Foto: Albert Salamé / VWFoto\nHas demostrat de sobres que saps deixar de banda la por amb que et voldríen anul-lar. Ignorar el soroll de sabres, els insults i crits de les bancades d´una i altra banda, algunes fa 40 anys que bramen .Prou sabem que ho fan per espantar per a impedir possibles aliances, per a que res no canviï, encara que hagi variació en els colors dels partits , Tothom ho sap. I tu també, que tens les idees molt clares. Per això, si els que eren companys de viatge avui no hi volen ser, potser ERC, o potser les CUP, doncs que no hi siguin. Potser ells tenen un altre camí preparat que no és el mateix que el que proposa Junts.cat i és tan legítim com el vostre.\nProu t´adones que és el teu moment Laura, i que t´han imputar precisament ara perquè podries fer-los mal. I si ara els vots no han ajudat a tenir la majoria per fer efectiu el projecte, això només és un kit kat mes, en el camí cap a Ítaca…\nL’intent goebbelià fet perquè ningú vulgui governar amb vosaltres, inadmissible en un estat de dret, jo el denuncio, denuncio els pretesos companys de viatge que han titllat Junts de dreta xenòfoba. Perquè encara que no s’hagi explicat prou, i potser no se sap, o no es vol que se sàpiga, a Junts l’han votat gent que ve del comunisme, del socialisme, de l’anarquisme i del sindicalisme, així que prou mentides, i prou d’estar engarrotats per por de parlar. Parleu alt i clar i defenseu als vostres companys, cristians, musulmans, negres, asiàtics, etc. part tant dels vostres votants com de la militància de Junts. Aixeca el cap i la veu Laura, estem esperant la teva decisió. Que no t’has pas implicat en política per fer amistats, i dependent de la decisió que prenguis molts d’ells que et deien “companya” ara si no fas el que els convé a elles et diran traïdora o supremacista, d’extrema dreta o vés a saber, però jo t’he sentit dir molts cops que el país i la democràcia que en derivi està per davant de tot. Doncs vinga Laura. Som-hi!\nTeniu un projecte potent, ho han dit fins i tot especialistes, Així, doncs, useu-lo tant ajudant el poble, que us necessita, com aportant a l’estratègia de l’exili que funciona.\nTreballeu des d’aquestes dues vessants que és on creix i s’eixampla la base, i si no hi ha cap company de govern o no hi ha cap company pel camí que vulgui fer això, doncs a l’oposició és on millor es pot estar, defensant el que veu assumir en campanya electoral. Els votants i militants t’han votat a tu Laura, i et volem sentir a tu. Jo estic convençuda que faràs el que s’ha de fer, que és complir el projecte de la campanya electoral.\nÉs el teu moment Laura, escolta la gent que et va votar que ara busca a la Laura que encapçala la defensa dels companys de Meridiana perquè no estava d’acord amb el que estaven fent els Mossos. La Laura que quan no li ha agradat alguna cosa encara que ho hagi fet el seu partit, ho ha dit insistentment, sense sectarismes, la Laura que va prometre que la visió d’una dona ho canviaria tot, fins i tot la manera de fer política. I si per complir tot això, cal estar a l’oposició, doncs s’està, que no passa res.\nEl que el més important no és el que dius en aquesta vida, sinó que ho dius, i un cop donada la teva paraula, ho fas.\nÉs evident que hi ha dues rutes independentistes a Catalunya i és evident que una de les rutes ha decidit anar per lliure. Doncs bé, la manera de fer el desempat és que es faci aquesta ruta en minoria d´ERC amb comuns i amb el suport extern del PSC-PSOE, que es faci immediatament el govern i esperem que facin la seva feina, que ajudin a la gent i a les empreses que ho necessitin i que ho facin com més aviat millor. I si no ho fan bé, es trobaran a un partit a l’oposició preparat per decidir entre tots, del que ERC ara mateix no en vol sentir a parlar, que és la confrontació intel·ligent fins a assolir la independència de Catalunya.\nI com abans t’he dit, no t’escoltis a ningú, tampoc a mi, però he sentit la necessitat de dir-te que el got està mig ple i que el que s’ha de fer és acabat d’omplir-lo del tot i això només ho farem de veritat, si ho feu de debò. Jo crec amb la Laura Borràs, i sé que tot és molt difícil, però si li dius a la gent amb fermesa el que creus que s’ha de fer, els tindràs al teu costat, en el del teu partit i en el procés d’independència de Catalunya. No us allunyeu del poble o al poble ús passarà per sobre.\nArticle anteriorQUAN EL TEMPS ES CONTREU I ACCELERA per Suso de Toro.\nArticle següentÉs necessària una nova Transició? de Germán Gorraiz López.


Nou taller creatiu de la Fundació ONCA per explotar les possibilitats de la música | Crèdit Andorrà Financial Group\nInicio › Sala de Comunicació › Actualitat › Nou taller creatiu de la Fundació ONCA per explotar les possibilitats de la música\nNou taller creatiu de la Fundació ONCA per explotar les possibilitats de la música\nUn moment del Taller de música compartida. / Foto: ANA\nAquest divendres han arrencat les sessions destinades als professionals\nLa Fundació ONCA, emparada pel Govern d’Andorra i la Fundació Crèdit Andorrà, ha donat aquest divendres el tret de sortida a un nou taller creatiu de la temporada 2019, titulat Taller de música compartida, a càrrec d’Anna Vega. Aquest divendres la proposta s'adreça als professionals i dissabte a famílies i infants.\nEn la formació que es desenvolupa aquest divendres hi prenen part una quinzena de professionals que treballen amb persones amb diversitat funcional, gent gran o infants i va encaminada a què puguin tenir al seu abast “recursos, estratègies i jocs amb música que puguin aplicar a les sessions” que fan amb aquests col·lectius, segons Vega.\nEs tracta, en definitiva, de “captar l’atenció” del col·lectiu amb el qual es treballi i que la música vagi “donant peu” a les diferents activitats que es plantegen, tal com assenyala la pedagoga musical. Aquesta metodologia pot servir als professionals per abordar aspectes com la cohesió de grup, el benestar, en definitiva, “aconseguir coses positives”, per exemple a nivell conductual o d’aprenentatge en el cas dels nadons. "Som éssers musicals" i la música ens pot acompanyar en els processos vitals, conclou.\nEl taller per a famílies, obert per a nadons que no caminen, es durà a terme dissabte 25 de maig, de 10 a 10.50 h, o bé de 16 a 16.50 h. Els tallers per a nadons/infants que caminen, seran d’11.15 a 12.15 h, o bé de 17.15 a 18.15 h.\nFundació ONCA, Taller creatiu, Anna Vega


Etiqueta: estratègia seo | Martech Zone\nEtiqueta: estratègia de SEO\n26 passos per crear un negoci de comerç electrònic amb èxit el 2015\nDilluns, abril 20, 2015 Dilluns, abril 20, 2015 Douglas Karr\nEl 2017 es calcula que les vendes de comerç electrònic arribaran als 434 milions de dòlars als Estats Units. De fet, hem estat desenvolupant aquest lloc per afegir algunes solucions i estratègies de comerç electrònic després de provar algunes solucions d'informes automatitzades l'any passat. Molt més per venir en els propers mesos; ho prometem! Les plataformes de comerç electrònic van desenvolupar aquesta infografia amb estratègies de comerç electrònic que us ajudaran a desenvolupar un negoci sostenible i a centrar-vos en el que heu de fer per tenir èxit, des d’orientar-vos a\nEls perills del SEO i com implementar una estratègia impecable\nDivendres, març 22, 2013 Divendres, març 22, 2013 Douglas Karr\nAhir vam tenir una gran conferència regional organitzada per Revenue North. Els temes anaven entre negocis, tecnologia i màrqueting i vaig obrir la jornada amb una discussió sobre els perills del SEO. Tant ha canviat a la indústria de l'optimització de motors de cerca. Fins i tot, un dels meus assistents va fer broma amb mi tenint consells contradictoris fa tot just un parell d’anys. No vaig estar en desacord. Absolutament he canviat la meva opinió sobre com ha de ser el SEO\nEl rànquing de cerca té un impacte social?\nDilluns, juny 18, 2012 Diumenge, setembre 8, 2013 Douglas Karr\nAquest és un altre d’aquests grans arguments de causalitat i correlació. L’obtenció d’esments socials afecta directament la classificació del vostre motor de cerca? O és social un gran baròmetre d’activitat al web que genera altres factors que influeixen en el rànquing. Google i Facebook no són realment amics en aquest moment, ja que Microsoft té accés a l’activitat de Facebook, és dubtós que Google tingui informació (encara que pot ser a través de tercers). No dubto que Google\nDilluns, desembre 5, 2011 Diumenge, desembre 4, 2011 Douglas Karr\nAquesta infografia es diu Una guia il·lustrada d’automatització de SEO, però realment no es tracta d’automatització, sinó del procés necessari per millorar els resultats de màrqueting dels motors de cerca amb una estratègia contínua. Els aspectes del procés es poden automatitzar ... però si esteu fent coses com comprar i automatitzar enllaços d’enllaç, la vostra empresa està buscant problemes. L’optimització de motors de cerca és en gran mesura un procés manual que requereix investigar, optimitzar el contingut,


Terribas va cobrar 7.000€ per presentar Varoufakis a Barcelona - Notícies Política - Notícies Política - e-notícies\nPolítica · 10 de Juny de 2016. 17:05h.\nTerribas va cobrar 7.000€ per presentar Varoufakis a Barcelona\nLa visita de l’exministre grec d’economia va costar mes de 20.000 euros a l’Ajuntament\nVaroufakis i Terribas (foto www.yanisvaroufakis.eu)\nL’Ajuntament de Barcelona va pagar 7,350€ euros a la periodista Mònica Terribas pel “disseny i guió i conducció” del cicle de conferències ‘Denominació d’Origen Europa’ on va participar l’exministre grec d’Economia, Yanis Varoufakis, el passat octubre. L’acte també comptava amb les conferències de l’escriptor britànic, Owen Jones, l’economista italiana, Loretta Napoleoni i la filòsofa Judith Butler. Així queda reflectit en un seguit de factures que ha fet públiques aquest divendres la presidenta del grup municipal de Ciutadans, Carina Mejías. En total, el consistori es va gastar 22.000 euros en aquestes conferencies. D’aquests, 11.700 van ser per pagar els honoraris, bitllets d’avió i hotels de luxe pels quatre conferenciants que van participar.\nMejías ha reclamat avui a Colau “que retorni els diners malgastats”. També ha sol·licitat a l’equip de govern municipal que “justifiqui perquè es gasten 22.000 euros de diners públics de tots els barcelonins en els seus amics, amiguets i coneguts”. La líder de Ciutadans a Barcelona també ha demanat a l’alcaldessa que “doni explicacions de com pensa tornar” aquests diners.\nDe la seva banda, el president del grup municipal del PP, Alberto Fernández, ha criticat el que ha anomenat "luxe podemita i la hipocresia de Colau en el pagament del viatge de Varoufakis a Barcelona". "Ara ja sabem com les gasta l'alcaldessa Colau amb els seus amics, hotels exclusius pagats per tots els barcelonins i sous desorbitats", ha afirmat.\nL'exministre grec Yianis Varoufakis va oferir el passat 15 d'octubre al Born Centre Cultural una conferència titulada: "Contra l'Europa dels mercats", emmarcada en el cicle de conferències DO Europa 2015. Prèviament l'ex ministre grec va visitar l'Ajuntament de Barcelona per mantenir una reunió amb l'alcaldessa Colau.\nRull vol portar l’Estat a judici per Renfe\nAlbiol: "Homs està desesperat"\n#47 OtgerCataló, BCN, 12/06/2016 - 21:09\nPer a la majoria de comentaristes d'aqui sota una mica de llum.\n#46 OtgerCataló, BCN, 12/06/2016 - 21:07\n"La visita de l?exministre grec d?economia va costar mes de 20.000 euros a l?Ajuntament"\nVaja titular més borde i fals. Al Varoufakis el va contractar en Trias. Quan va venir a donar suport a Colau es va pagar ell les despeses. I per últim, és una notícia antiga.\n#45 Tirant, Bcn, 12/06/2016 - 15:01\nLo que nos roban a través de las deficitarias (con anuncios) TV3 y CatRàdio deberá evaluarse algún día ...\n#42 h22, a, 11/06/2016 - 12:08\nla telonera cobró mas que el artista principal\n#42.1 las cosas claritas, bcn, 11/06/2016 - 15:16\nel "artista" es un comunista tipo-Podemos que casi deja en la indigencia a los griegos, incluso peor que Venezuela\nla telonera es una indepe que se ha forrado con el dinero público y el prusés\nqué tienen en común? los 2 se forran porque su público potencial (que a veces es el mismo, como los vota\n#42.2 Wikicensura, Vic , 11/06/2016 - 16:05\nCORRUPCION CORRUPCION CORRUPCION\n#40 on està el problema?, bcn, 11/06/2016 - 10:59\nTerribas és una gran professional indepe i mereix un gran sou\nVaroufakis és un gran Comunista anti-rics i mereix un gran sou i hotel de luxe\ntots a votar PODEM o ERC (els seus partits)\nau vinga ramat, a votar-los !!!!!!


Escorts asiàtiques a Barcelona - Escorts Barcelona\nEscorts asiàtiques a Barcelona\nBCN Escorts avui tenen una gran demanda en el camp de la vida nocturna, està clar que cada cop hi ha més competència i aquesta és la principal raó que avui presenten considerablement més serveis especials per als clients.\nPutes orientals Barcelona\nEn aquest cas particular, en els nostres dies si intenteu trobar una Escort asiàtica per Barcelona, us adonareu que hi ha molts, però, localitzar els millors o aquells que s'adaptin al que busqueu és menys fàcil.\nÉs a dir, les escortes independents solen anunciar en diversos directoris eròtics, però, també tendeixen a canviar de ciutat de tant en tant i fins i tot el nombre, per això, a menys que vostè només té el seu contacte, li resulta difícil trobar-lo i tornar a gaudir d'una cita amb ella.\nPer aquest motiu, a escortsBarcelona.cat hem creat una selecció de les millors putes asiàtiques de BCN amb l'objectiu d'aconseguir que el millor trobi ràpidament sense moure's per Internet.\nAsian Lumis BCN\nÉs fàcil trobar-los de moltes maneres: Escorts asiàtiques de Barcelona, putes orientals a BCN, però, la finalitat és exactament la mateixa, i aquí a la nostra pàgina és on es pot localitzar el millor de la ciutat, així que no esperis més i gaudeix de totes les nostres noies.\nLa teva Escort asiàtica a prop teu\nBuscant una prostituta asiàtica prop de la seva àrea? Et convidem a navegar pels barris de Barcelona amb més afluència d'acompanyants i noies acompanyants i tria el teu favorit.


© Si us plau, de demagògia, la justa\nHan passat uns 60 dies després de l’incendi de la Ribera d’Ebre, que també va cremar territori de les Garrigues i que va despertar diversos sentiments. El primer, el reconeixement per part dels polítics d’aquests territoris allunyats i on els que hi vivim, sovint, ens sentim oblidats.\nUn cop més vam ser notícia per una gran tragèdia ja anunciada i s’ha tornat a posar a prova els que viuen i gestionen un territori feréstec i complicat i que lluiten cada dia per poder fer de pagès, que no és poca cosa. Jo, que sóc veí del terme i pagès, he pogut observar i verificar quines han sigut les expectatives que s’han generat entre els pagesos i ramaders afectats o entre les persones que conreaven alguns trossos però que no són professionals, en molts casos, persones jubilades de la terra.\nDes del primer moment, els pobles afectats i els seus veïns necessitaven informació i arribaven rumors que l’administració estudiaria alguns ajuts per poder recuperar el potencial productiu i donar acompanyament als afectats. També hi ha hagut iniciatives privades per tal de recollir diners, com la feta per al company que va perdre tot el ramat de bestiar o l’associació Rebrotem, amb l’objectiu de recollir solidaritat per als afectats i el territori. Tot plegat fa que entre els afectats creixi la confiança de poder tirar endavant.\nLes organitzacions agràries representatives com la Unió de Pagesos de Catalunya i Joves Agricultors i Ramaders de Catalunya (JARC), les que no tenen representativitat com ASAJA i també les cooperatives ens vam posar a disposició per informar els afectats i els ajuntaments. La Unió de Pagesos primer va fer una ronda pels pobles afectats per informar de quins ajuts podia habilitar l’administració i reclamant que calia tramitar un decret llei per tal que els pagesos afectats poguessin començar les actuacions per recuperar-se dels danys i tinguessin la cobertura legal per poder-ho fer. Cal dir que aquest decret llei encara no s’ha publicat tot i que sabem per un comunicat del Departament que s’ha aprovat un acord de Govern amb un reguitzell de mesures per aportar liquiditat a les explotacions mitjançant crèdits bonificats al 0% amb uns anys de carència, més puntuació per poder-se acollir als ajuts per inversions (plans de millora) i que es retirarà la fusta cremada sense cost per al propietari.\nDes de la Unió de Pagesos ja vam dir que era insuficient i que calia donar suport a la renda malmesa dels pagesos professionals, ja que no tindran ingressos. Ara que comencem a tenir dades del nombre d’afectats, hem fet arribar les xifres al DAAM i buscarem els consensos polítics per fer possible aquest suport a la renda per als pagesos professionals significativament afectats per l’incendi i que, gràcies al sumatori de totes les mesures, puguin continuar. Això és possible i la consellera ho sap, i li aclareixo que informar no és el mateix que consensuar.


L'objectiu de posposar els nous estudis és el de "no danyar" els pressupostos\n2 min. Palma 20/03/2016 17:42\n651x366 Hospital Mateu Orfila, de Menorca / JOSEP BAGUR Hospital Mateu Orfila, de Menorca / JOSEP BAGUR\nMÉS per Menorca ha proposat aquest diumenge que la nova facultat de medicina es posi en marxa no enguany, tal com pretén el Govern balear, sinó el 2017, amb l'objectiu de " no danyar" els pressupostos autonòmics de l'exercici actual, ha informat aquest partit en un comunicat que recull Efe.\nMÉS per Menorca " aposta" per aquests nous estudis, una "iniciativa molt positiva a la qual les Illes Balears no poden renunciar", ha afirmat aquest partit en un comunicat. No obstant això, l'"ideal" seria retardar el projecte un any per raons econòmiques, tal com ja va manifestar fa uns mesos aquesta formació política.\n"En qualsevol cas, la determinació final de la seva posada en funcionament depèn d'aspectes sobre els quals MÉS per Menorca no té la darrera paraula", ha aclarit. MÉS per Menorca treballarà perquè aquest projecte s'elabori tenint en compte " la realitat plurinsular de la nostra comunitat i que tot el que pugui representar aquest nou avanç de la medicina tingui efectes reals cap a tots els ciutadans", també els de les illes menors.\nEn aquest context, aquest partit proposa que els alumnes realitzin els "rotatoris" també a Menorca i que els professionals dels hospitals de Can Misses i Mateu Orfila siguin professors associats de la nova facultat de medicina.


Tonyina amb tomaca - Cuina Valenciana\nInici Peix Tonyina amb tomaca\nUna quarta de tonyina de tronc arremullada la nit abans\n1 kg de tomaca\nAquest mullador d’estiu està en contínua recessió com la majoria de la saladura, però està realment exquisit.\nSofregiu els pebrots tallats a quarts en l’oli calent.\nPegueu-li una volteta a la tonyina i reserveu-la.\nEn el mateix oli fregiu la tomaca fins que vaja separant-se de l’oli.\nAboqueu-hi la tonyina, els pinyons, rectifiqueu-ho de sal i deixeu-ho uns minuts al foc.\nPer tal que la tomaca no es faça picona podeu posar un terròs de sucre.


Actualitzat 18/10/2020 14:23\nMentre la humanitat lluita contrarellotge contra el temible SARS-CoV-2, el conegut coronavirus que provoca la malaltia Covid-19 que ha deixat ja 1,1 milions de morts a tot el planeta, investigadors de la Universitat de Carolina del Nord han alertat sobre l'aparició d'una nova soca de coronavirus, el SADS-CoV.\nDesprés de veure's per primera vegada en ratpenats, aquesta soca, que provoca terribles malalties en el sistema digestiu, ha passat ja als porcs, en el conegut ja com a coronavirus de la síndrome de diarrea aguda porcina, i segons els investigadors té un elevat potencial d'infectar humans d'aquí poc temps.\nLa nova soca descoberta de coronavirus està fent estralls entre els porcs / Pixino\nEl nou descobriment que ha posat en alerta a tota la comunitat científica ha estat publicat a la revista científica Proceedings of the National Academy of Sciences.\nEl nou coronavirus mata els porcs més joves\nEn l'estudi, els investigadors han demostrat que el nou virus SADS-CoV es replica de manera eficient en les vies respiratòries humanes i les cèl·lules intestinals. Mentre el SARS-CoV-2 causa en humans la malaltia de la Covid-19, el SADS-CoV està provocant en els porcs una malaltia gastrointestinal que causa "diarrea i vòmits greus i que està sent especialment mortal en garrins joves".\nEls investigadors alerten de l'enorme risc que hi ha que el nou coronavirus afecti els humans / Europa Press\nRisc elevat de patir una greu malaltia intestinal\nCaitlin Edwards, autora principal de l'estudi, ha demostrat com el virus SADS-CoV té una taxa de creixement més gran a les cèl·lules intestinals humanes, mentre que el SARS-CoV-2 infecta principalment les cèl·lules pulmonars.\nSegons les evidències de l'estudi, una àmplia gamma de cèl·lules de mamífers, incloses les cèl·lules intestinals i pulmonars humanes, són susceptibles a la infecció d'aquest virus, per la qual cosa el seu pas als porcs és un avís molt seriós.\n"L'àmplia gamma d'hostes de SADS-CoV, juntament amb la capacitat de replicar-se en cèl·lules primàries de pulmó i entèriques humanes, demostra un risc potencial d'esdeveniments d'emergència futurs en poblacions humanes i animals".\nVÍDEO: Polèmica per una boda amb més de 10.000 persones en ple coronavirus\nVÍDEO: Entren a un hospital i roben el cadàver del Ramón, mort per coronavirus


Passejades per repensar la Rambla del Raval | Ecologia, Urbanisme i Mobilitat\n/ Passejades per repensar la Rambla del Raval\nPassejades per repensar la Rambla del Raval\nEl 19 i 20 de juliol s’han organitzat dues passejades de reconeixement per repensar els entorns de la Rambla del Raval amb el veïnat, una diürna i una altra nocturna.\nUna de les accions recollides al Pla de Barris del Raval Sud i el Gòtic Sud és el redisseny d’espais i usos de la Rambla del Raval i les places de Vázquez Montalban i de Salvador Seguí. Amb l’objectiu de diversificar-ne els usos i potenciar els de caire veïnal i de vida quotidiana per part de diversos col·lectius de diferent perfil.\nPer tal de recollir les opinions i aportacions de les persones que coneixen, viuen i/o treballen a la zona, s’han organitzat dues passejades de reconeixement amb el veïnat i entitats: una diürna, que serà el 19 juliol a les 18 h de la tarda; i una altra nocturna el 20 de juliol a les 20 h del vespre. El punt de trobada és la rotonda Rambla del Raval amb c. Hospital i no es requereix inscripció prèvia.


L'Agència de Tecnologia i Certificació Electrònica (ACCV) publica anualment el seu balanç d'activitats i desenvolupament, un document que arreplega dades tant de l'ús de certificats digitals de la ACCV com de les aplicacions que els utilitzen.\nL'informe resumix totes les accions formatives, de difusió i promoció dels servicis oferits per l'ACCV. També es tracten les activitats relacionades amb el desenvolupament de servicis tècnics, com són l'emissió de certificats, la web de la ACCV, els sistemes de validació de certificats o el suport als usuaris finals a través del Call Center. Finalment s'arrepleguen les novetats en matèria jurídica i l'adjudicació dels sistemes i servicis d'explotació de la Infraestructura de Clau Pública.\nA continuació pot descarregar els balanços publicats per la ACCV:


Aliances de boda exclusives |Botiga online Pia Barcelona - Pia Barcelona\nAliances de boda originals fetes a mà a Barcelona. Joies úniques de disseny exclusiu i personalitzat da per a cada parella.\nMostrant 1 - 15 de 40 productes\nANELL JOY ANELL JOY\nAliança de disseny original amb textura martelé. Disseny bohemi en or, or blanc o plata forma semi rodona. Comprova la mida del teu anell aquí. Aliança de disseny original amb...\nANELL MARÍA ANELL MARÍA\nAliança de casament artesana de disseny clàssic estil bohemi, acabat en martelé. Joia en or, or blanc. Feta a mà a Barcelona. Aliança de casament artesana de...\nANELL JUST LOVE ANELL JUST LOVE\nAnell de casament de disseny exclusiu i artesanal polit amb punta de diamant en or, or blanc o plata. Acabat mat estil contemporani. Comprova la mida del teu anell. Anell de casament de disseny exclusiu...\nANELL LOVE ROCK ANELL LOVE ROCK\nAliança de casament artesanal i exclusiva per a parelles rockeres. Disseny original en or, or blanc o plata amb textura de roca de robí símbol de passió. Aliança de casament artesanal i...\nANELL TRUE LOVE ANELL TRUE LOVE\nAliança de casament original i artesnal en or, or blanc o plata amb textures orgàniques, estil bohemi, símbol de l'amor veritable. Acabat en rodó. Aliança de casament original i...\nANELL PRINTS RODÓ ANELL PRINTS RODÓ\nAliança de casament de disseny exclusiu en plata o or amb l'opció de gravar les empremtes dactilars de cada parella, símbol de l'amor. Anell rodó. Aliança de casament de disseny...\nANELL SIMPLE LOVE ANELL SIMPLE LOVE\nAnell original amb diamant, robí o esmeralada acabat en rodó. Disseny simple handmade d'estil bohemi en or, or blanc o plata Anell original amb diamant, robí o...\nANELL RUBY JOY ANELL RUBY JOY\nAliança original en or, or blanc o plata amb robins, símbol de la passió. Acabat en rodó i amb textura martelé Aliança original en or, or blanc o...\nANELL MAGIC RAIN DIAMANT ANELL MAGIC RAIN DIAMANT\nAnell original i artesà de disseny simple i elegant. En or, or blanc o plata amb brillant. Peça única símbol de l'amor inspirat en la pluja. Anell original i artesà de disseny...\nANELL ALEGRIA ANELL ALEGRIA\nAliança de casament original en or, or blanc o plata amb robins o diamants. Disseny únic per celebrar l'alegria d'estar enamorats. Comprova la mida del teu anell aquí Aliança de casament original en or,...


La Festa Pallasso (Memorial Joan Busquets) a la Fundació La Pedrera de Barcelona el diumenge 11 de març - Jove Espectacle\n15 de febrer de 2018 per JMViaplana Deixa un comentari\nVII FESTA PALLASSO A LA PEDRERA!\nTortell Poltrona a La Pedrera – Espectacle de Tortell poltrona\nUn recull dels millors números del repertori de Tortell Poltrona, emmarcats en un espectacle que conté l’essència del pallasso de sempre i el repte d’alternatives innovadores.\nTortell Poltrona, pallasso internacional, ens presenta un espectacle trepidant carregat d’esquetxos que han fet història. Desafiant la por amb el no res, anant a l’absurd per retrobar el nord i cercant en els clàssics el punt de partida per navegar enllà.\nUn personatge que en trepitjar l’escena ja conquista l’espectador amb la seva innata i còmplice humanitat, capaç de convertir en creïble la més insòlita de les propostes.\nBoîte à CRIC – Espectacle de PATRiCK mATHIS\nXicana – Cia. Xicana\nJugaCirc – Taller de circ de la Cia. Activijoc\nL’Espai de Circ -JugaCirc- està format per petites carpes de circ, on podreu trobar tot tipus d’estris i jocs d’habilitat, més altres espais diferenciats per poder practicar les diferent disciplines amb destresa i equilibri.\nEquilibris: amb xanques de mà, xanques de peu, hula-hoops, monocicle, slackline, pedals d’equilibri,…\nLloc: Vestíbul soterrani, lateral i pati de l’Auditori (menys durant l’espectacle Tortell Poltrona a La Pedrera)\nAmb motiu del memorial a Joan Busquets els Serveis Educatius de La Pedrera han dissenyat especialment per a aquest dia uns tallers relacionats amb el món del pallasso.\nLes Fotografiers – CIA. la tal\nEls famosos fotògrafs internacionals Gastón i Pájago Voladog coneguts a tot el món com “Les Fotografiers” arriben, pedalejant el seu vehicle, disposats a regalar als assistents els seus autèntics i originals retrats de família.\nL’entrada permet participar de totes les activitats al llarg del dia; s’ha de seleccionar l’espectacle Tortell Poltrona a La Pedrera matí o tarda.\nActivitats accessibles (excepte les realitzades a l’Entresòl)


Blog de muntanya: de juliol 2021\nAvui, després de quatre etapes del GR5, tocava jornada de descans. Per això, mentre la Magda descansava i feia turisme per la ciutat de Briançon, he fet una escapada per pujar aquest cim. El Pic de Rochebrune és un cim clàssic d'aquesta zona dels Alps del Sud, en el límit entre el Briançonnais i el Queyras. La seva ascensió no és difícil encara que el tram final requereix una petita grimpada amb l'ajut d'un curt tram de corda fixa.\nEl punt de partida és el Col de l'Izoard (2.360 m), a on s'arriba per una bona carretera plena de ciclistes que volen imitar els corredors del Tour que tantes vegades han passat per aquí. Des del coll he agafat un camí que en pocs minuts m'ha portat al Col Perdu (2.479 m). Des d'aquest coll ja es veia el Pic de Rochebrune, ben lluny, i el llarg camí que travessa tota la vall de Laus per una extensa pedrera.\nDes del coll el camí baixa una mica per iniciar després una llarga travessia, pujant suaument. Més endavant, el camí puja més dret per arribar al Col des Portes (2.915 m). El coll és més aviat una bretxa de la cresta del Rochebrune, al costat d'un gran gendarme.\nEl coll està a sota mateix del cim, que des d'aquí té un aspecte inexpugnable. Hi ha un caminet que puja amb fort pendent per la pedrera en direcció al cim. El terreny és molt pedregós, un caos de pedres de totes les mides, però el camí està ben marcat i aviat he arribat a la bretxa on comença la grimpada final.\nSobre la bretxa hi ha un petit mur vertical fisurat. La corda fixa està instal·lada en aquest mur i, amb el seu ajut, és fàcil superar aquest primer pas. Després cal seguir per la cresta, vertical en alguns punts però amb magnífiques preses que m'han permès arribar en pocs minuts al cim del Pic de Rochebrune (3.320 m). En el mateix cim, format per dues puntes bessones, hi ha dues antenes. He pujat al cim principal, el més allunyat, i he contemplat el gran panorama de muntanyes que es veia des d'aquí. El dia estava una mica núvol, de manera que el panorama no era gaire clar però he fet una panoràmica circular:\nDesprés d'uns minuts de descans en el cim he iniciat el descens pel mateix camí, començant per la desgrimpada del tram final, i he retornat fins al Col de Izoard donant per acabada aquesta petita escapada alpina.\nTête de l'\nEtiquetes: 3000, Alps, Alps del Sud, muntanya, solitari, track\nDesprés de tres grans etapes pel GR5, avui tenim una etapa de transició. Des de l'estació d'esquí de Montgenèvre, el GR baixa fins a la població de Brirnçon, una ciutat força important, capital de la comarca del Briançonnais. Com que aquesta baixada és curta, hem completat l'etapa travessant tota la ciutat i pujant per l'altra banda fins a la petita població de Sachas, a l'inici de la carretera des Ayes per on segueix el GR.\nHem sortit de Montgenèvre per la carretera N94 en direcció a Briançon. Ben aviat hem deixat la carretera per agafar un camí a l'esquerra que travessa el riu i s'interna en el bosc. El camí, aviat convertit en pista, baixa suament pel bosc fins ben a prop de Briançon, al peu del seu castell.\nHem travessat un magnífic pont, una gran arcada de pedra que dóna accés a recinte del castell, i hem pujat fins a les portes. El GR no puja a dalt de tot sinó que deixa el castell i el barri antic a la dreta per baixar en direcció al centre de la ciutat. No hem arribat a entrar al centre sinó que el camí es desvia per un parc urbà vorejant Briançon sense passar pels seus carrers principals.\nDesprés de travessar el parc hem seguit el nostre recorregut, gairebé tot urbà, pels barris de l'extrarradi de Briançon. Hem arribat a Villar-St-Pancrace, una mena d'urbanització de casetes escampades, i a Sachas, petit poble a la sortida de l'anterior, on comença la carretera des Ayes i on hem donat per acabada l'etapa.\nHa estat una etapa curta i fàcil, ben diferent de les anteriors, sense massa història ni grans paisatges. Per això hem fet poques fotos i avui no tenim àlbum; només algunes fotos que hem publicat en aquesta mateixa entrada.\nHem tornat a la Mina de Ca n'Alemany, una cavitat que ja havíem visitat en dues ocasions en els darrers temps, però aquesta vegada amb nens. És una activitat fàcil i curta però al mateix temps sorprenent, ja que és difícil imaginar que en un lloc tan poc singular, gairebé urbà, com és l'entorn de Sant Jeroni de la Murtra hi hagi una cavitat com aquesta.\nEs tracta d'una antiga mina de captació d'aigua que servia per abastir la masia i els camps de Ca n'Alemany. Avui la masia està enrunada i la mina abandonada però al fons de la galeria de 128 metres encara regalima l'aigua freàtica inundant la galeria.\nHem sortit del centre sociosanitari del Carme i en poc menys de mitja hora hem arribat a l'entrada de la mina. Ens hem canviat el calçat i hem entrat a la galeria. Avui el nivell d'aigua era una mica més baix que la darrera vegada que vam visitar la cavitat però la galeria estava encara totalment inundada.\nHem recorregut tota la galeria fins a la sala final, plena de concrecions blanques, i els nens han gaudit d'un entorn sorprenent que no imaginaven trobar aquí. Amb els peus molls hem sortit de la mina després de l'exploració i hem tornat a casa satisfets d'haver explorat un dels racons més amagats de Badalona.\nAvui no hi ha àlbum perquè hem fet poques fotos però hem fet un petit vídeo amb algunes escenes de l'exploració de la mina.\nEtiquetes: amb nens, cova, Serra de Marina, vídeo\nAvui hem completat una activitat que teníem pendent des de fa força temps. Quan el grup del GR va fer el recorregut del GR92, que va començar l'any 2008, jo vaig faltar a algunes de les sortides, de manera que no havia completat el recorregut d'aquest GR. Posteriorment he anat recuperant les etapes que em faltaven i avui, finalment, he recorregut la darrera de les etapes que tenia pendents, de manera que ja he completat aquest magnífic GR, que recorre tot el litoral mediterrani. En realitat he completat únicament la part catalana d'aquest camí, des de Portbou fins a Ulldecona. El camí segueix fins a Tarifa però nosaltres, per raons logístiques, només ens vam plantejar arribar a Ulldecona.\nTot el GR92 l'hem fet en sentit nord-sud però avui hem fet una excepció i l'hem recorregut en sentit invers. En aquest calorós més de juliol ens ha semblat millor fer-ho així per dues raons:\n- La pujada al Castell de Montgrí, única pujada important del recorregut, l'hem fet de bon matí, abans que la calor fos més intensa i ens fes suar la cansalada pels àrids pendents del Montplà i el Montgrí.\n- Fent la caminada en aquest sentit, hem acabat al costat del mar i no a l'interior, de manera que hem pogut prendre un bany refrescant quan hem acabat la caminada.\nHem arribat de bon matí a Torroella de Montgrí i hem iniciat la pujada en direcció al castell, visible des de qualsevol punt de la vila. L'antic camí, amb algun tram empedrat, ens ha portat fins al Coll de la Creu (199 m) i amb quatre revolts ens ha pujat fins al Castell de Montgrí (303 m). El castell està molt ben conservat i és impressionant. Des del cim del turó que ocupa el castell, catalogat a la llista dels "centcims", hem pogut veure un gran panorama empordanès.\nHem baixat per la banda oposada fins a un coll i hem tornat a pujar fins al Montplà, una muntanya bessona del Turó del Castell, amb un cim format per un extens altiplà. Hem baixat per l'altra banda prenent una llarga pista pel bosc. Hem passat al costat de dues curioses construcciones, antics forns de calç i, després d'una llarga caminada entre pins, hem arribat a un mirador sobre el mar. En el mateix mirador hi ha les restes d'una antiga bateria de costa amb els seus búnkers.\nA partir d'aquest punt el camí ressegueix la costa fins a la Cala Montgó. Malgrat que aviat hem vist la cala, amb una multitud de banyistes, el camí no és curt, ja que puja i baixa per l'accidentada costa d'aquest sector. Finalment hem aribat a Cala Montgó i, després d'hidratar-nos prenent un refresc a la guingueta de la platja, hem seguit el nostre camí.\nEl GR resegueix la costa fins a la Platja de Riells, on hem pres un bany de mar, i després, pels carrers de la vila, fins al centre de l'Escala on hem agafat un taxi que ens ha retornat a Torroella de Montgrí.\n- Begur, 2009\nEtiquetes: 2000, dron, ferrata, muntanya, track, vídeo\nEl Gran Gabizos es un altre cim ignorat. La seva altitud relativament baixa i la dificultat del seu accés fan que sigui poc freqüentat però ens ofereix una gran activitat de muntanya per una vall solitària i amb l'atractiu de la seva cresta, que és fàcil però dóna caràcter a l'ascensió.\nAvui el temps tampoc era bo. La previsió no marcava pluja però sí boira i núvols de manera que, tot i la bellesa de l'ascensió, especialment la cresta, no hem pogut admirar el gran panorama que es veu normalment des d'aquest cim.\nDes del nostre apartament a Gourette hem fet el curt recorregut en cotxe fins al Col d'Aubisque. Poc més enllà, després dels dos túnels, hem deixat el cotxe en un petit replà a peu de carretera. El camí comença a la mateixa carretera i puja amb fort pendent pel bosc amb una infinitat de girs. Després d'una bona estona de pujada, pel camí enfangat i relliscós, hem sortit del bosc. El camí segueix amb forta pujada pels prats fins que la vall s'obre formant un altiplà on hi ha una cabana de pastors, la cabana de Larue.\nHem saludat els pastors que viuen a l'estiu en aquella cabana solitària i hem seguit amunt. A partir de la cabana el camí ja no està tan definit però, amb l'ajut del GPS i seguint algunes fites i traces de camí, hem seguit pujant muntanya amunt. La cabana està en una mena de circ; el camí busca el pas cap a la dreta, en una zona de grans blocs. Gairebé sense camí, hem superat aquest tram i deprés hem girat a l'esquerra orientant-nos ja en direcció al cim.\nLa boira ho tapava tot però quan ens faltava poc per arribar a l'inici de la cresta ha començat a obrir-se, mostrant-nos per primera vegada el cim, marcat per una gran fita. Hem arribat a un petit coll molt poc marcat, ja a la cresta del Gran Gabizos (Cresta de les Taillades Blanques).\nLa part final de l'itinerari recorre aquesta magnífica cresta, fàcil però espectacular. Hi ha rastres de camí i algunes fites que ens guien per trobar els millors passos, evitant els trams més difícils de la cresta. Hi ha un parell de trams molt singulars en els que la cresta és com un pont de roca blanca, horitzontal i ben fàcil però amb estimballs a banda i banda.\nFinalment hem arribat al cim del Gran Gabizos (2.692 m), envoltats per la boira. Ens hem aturat una bona estona en el cim, menjat una mica i esperant per veure si en algun moment s'obria la boira mostrant-nos el gran panorama que es veu normalment des d'aquí. No hem tingut sort i, després d'una llarga espera, hem iniciat el retorn pel mateix camí.\nCresta de los


Quim Torra i Jordi Calvís hauran de renunciar a les seves responsabilitats si surten elegits\nRosa Alentorn justifica a VilaWeb els casos de Torra i Calvís i les interpretacions que han fet del reglament\nLa junta electoral de l’ANC va admetre ahir al vespre, finalment, les candidatures de Quim Torra i de Jordi Calvís a les eleccions a la secretaria de l’entitat, que es faran aquest dissabte, dia 14. La junta va informar que havia tingut en compte les al·legacions que Torra i Calvís havien presentat quan se’ls va comunicar, diumenge, que havien estat exclosos de la llista definitiva de candidats. Diu la junta electoral que, tot i no haver-hi establert un període de revisió, s’havia pres aquesta decisió. La resolució de la junta implica que Torra i Calvís hauran de renunciar a les seves responsabilitats en cas de ser elegits, o renunciar finalment a ser al secretariat.\nLa junta electoral de l’ANC havia informat Torra i Calvís que, d’acord amb el reglament de l’entitat, presentaven unes incompatibilitats per a optar a l’òrgan de direcció de l’ANC. En el cas de Torra, pel seu càrrec al Centre d’Estudis de Temes Contemporanis de la Generalitat; en el cas de Calvís, per no haver presentat un document renunciant a mantenir-se a la llista del 27-S de la CUP per Lleida. Per tant, en cas de ser elegits, Torra haurà de renunciar a la direcció del Centre d’Estudis de Temes Contemporanis si vol entrar al secretariat, i Calvís haurà de renunciar a la seva plaça de candidat en reserva de la CUP a la llista de Lleida pel parlament.\nLa portaveu de la junta electoral i vice-presidenta de l’ANC, Rosa Alentorn, ha justificat a VilaWeb el procediment seguit en aquests i d’altres casos. Ha dit que el reglament electoral no especifica aquest període d’al·legacions i que per aquest motiu s’han acabat acceptant les presentades per Torra i Calvís. Alentorn també ha volgut deixar clar que la junta electoral no ha rebut cap pressió durant tot aquest procés, ni a favor ni en contra de cap candidatura. També ha volgut desmentir les informacions publicades que la situen com una de les més fermes opositores al president Jordi Sànchez. I ha defensat la neutralitat exercida en tot moment per la junta electoral.\nLa junta electoral és formada Rosa Alentorn, Aida Ángel, Gemma Cots, Joaquim Llorens, Galdric Peñarroja, Teresa Romeu, Lena Sellés, Jordi Vilarasau i Núria Vinyals. Demà comença el període de votació telemàtica per als membres de les assemblees exteriors i els socis residents a Catalunya que ho vulguin. El vot telemàtic estarà obert fins divendres. Dissabte es farà el vot presencial.


Arquitecte o cap de turc? La inseguretat jurídica de l'arquitecte - Responsabilidad Civil Arquitectos\nUn individu que produeix un perjudici a un tercer és lògic i just que indemnitzi o rescabali el dany ocasionat. Segurament tots hi estem d’acord, sobretot si som nosaltres els perjudicats. Ara bé, els arquitectes sovint pateixen en excés aquesta màxima, pagant per mals que no són responsabilitat seva o, almenys, no en la seva totalitat. A continuació expliquem per què.\nFins a l’any 1.999 l’arquitecte estava subjecte a la responsabilitat civil (art. 1501 i 1909 del Codi Civil) i a la responsabilitat penal per possibles imprudències i infraccions que incomplien les normes de seguretat en el treball. Amb la promulgació de la LOE (Ley de Ordenación de la Edificación), per fí s’acotaven les competències, funcions i responsabilitats dels diferents intervinents d’una obra i també dels arquitectes. A tot això s’afegia la publicació del CTE (Código Técnico de la Edificación) el 2006.\nAquest conjunt de normes va ser una gran notícia pel col·lectiu d’arquitectes, aparentment els hi aportava seguretat jurídica i ja no podrien ser reclamats per qualsevol motiu. S’estipulaven uns terminis de garantia i es concretaven els fets pels quals hauria de respondre. Per exemple, l’arquitecte només podria ser reclamat pels danys materials causats a l’edifici per vicis o defectes d’instal·lacions que comportessin l’incompliment dels requisits d’habitabilitat i funcionalitat els tres anys següents a la finalització de l’obra. En defectes d’acabats, s’exonerava l’arquitecte de qualsevol responsabilitat. Però…\nPer desgràcia la realitat és una altra. Avui dia l’arquitecte segueix responent pels seus errors i pels de tots els altres agents que intervenen a l’obra. Per fets prescrits fa anys i, fins i tot, per defectes o problemes que tenen a veure molt poc amb la seva actuació professional. No hi ha cap altra professió en aquest país més exposada en cas de reclamació.\nSón diversos els motius que provoquen aquesta vulnerabilitat judicial:\nDe tots els intervinents d’una obra, l’arquitecte és l’únic subjecte obligat a contractar una assegurança de responsabilitat civil. A més, aquesta cobertura l’ha de mantenir 10 anys per tal de cobrir les garanties imposades per llei. No oblidem, que en cas de defunció de l’arquitecte els seus hereus hauran de fer front a qualsevol reclamació derivada de l’error professional d’aquest.\nEn moltes ocasions els únics intervinents localitzables són els tècnics. Amb la crisi immobiliària dels darrers anys han desaparegut molts industrials, contractistes i promotors agreujant encara més l’exposició dels arquitectes a ser reclamats.\nLes assegurances de la resta de subjectes de l’obra (no tècnics) no cobreixen l’error professional. Únicament cobreixen les conseqüències del seu error però no la reparació d’aquest. Si són insolvents, el perjudicat busca altri que es faci càrrec de la reclamació.\nA més de tot el comentat, com que l’arquitecte és el director d’obra, sempre se li podrà imputar alguna responsabilitat per tot el mal ocasionat, sobretot si ningú més se’n fa càrrec.\nÉs sorprenent el greuge comparatiu que pateix l’arquitecte respecte a la resta d’individus que intervenen en l’obra, sobretot tenint en compte que la normativa és molt recent. Sense anar massa lluny, a França aquesta problemàtica està resolta des de fa temps: a qualsevol industrial se li exigeix una cobertura desenal que empari el seu error professional.\nNomés ens queda confiar que els legisladors i els juristes, mitjançant l’aplicació correctament de la norma, rectifiquin la preocupant situació de la professió. L’Arquitecte és clau en un sector que és un dels principals motors econòmics d’aquest país.


El ple ordinari de l'ajuntament de Benissa celebrat aquesta setmana ha aprovat per unanimitat donar trasllat al Ministeri de foment la petició de Pedro José Sanz -un veí de Benissa- de reclamar l'execució d'un pas subterrani en les obres de la variant de la CN-332.\nAquest suport plenari, atorgat per unanimitat es produeix després d'estudiar la viabilitat d'un projecte que els tècnics municipals valoren com a factible i que ha d'ajudar a facilitar la circulació, evitant la divisió en dues d'una part del terme municipal -el Camí Vell de València- que fan servir persones per a passejar, per a la pràctica esportiva o per traslladar-se on desitgen. Es tracta d'un exemple de com l'interés d'un veí pot tindre curs a través dels òrgans polítics municipals.\nDe la mateixa manera, el ple va aprovar, també per unanimitat, rebutjar la proposta de declaració d'Interès Comunitari per a la instal·lació d'un Centre de Classificació de Residus de Construcció en la partida Berdica, en entendre que aquesta activitat, pel seu impacte mediambiental, hauria d'instal·lar-se en el polígon industrial o en altres zones del poble.\nFinalment, el ple de la corporació va aprovar, també per unanimitat, la proposta d'igualtat sobre l'assignació de la denominació de "placeta de les Estisoradores", a un espai situat en el barri de Sant Nicolas. Amb aquesta mesura, l'ajuntament fa un pas més en el seu projecte de visibilització de la dona benissera al llarg de la història.


Millora paisagística i consolidació talussos platja Palangrers | Tota l'actualitat de Rosersa - Rosersa\nMillora paisagística i consolidació talussos platja Palangrers\nLa millora s'ha executat amb tècniques de bioenginyeria\nEn la platja dels Palangrers hi ha una sèrie de talussos els quals es troben paisagísticament bastant degradats (vegetació, rocalla sobreposada, ...), alhora que presenten problemes en les escorrenties de les aigües pluvials i d'erosió.\nS'ha actuat en alguns d'aquests talussos, on s'han utilitzat tècniques de bioenginyeria. S'han fet uns murs entramats tipus Krainer formats per una estructura cel·lular de troncs de fusta de castanyer amb planta en contenidor, amb l'objectiu que el futur desenvolupament de la planta suplanti l'estructura de troncs.\nA la part superior s'ha col·locat una estructura de fibra de coco d'alta densitat per retenir el sòl, que mantindrà molt uniforme l'estructura del talús i també tindrà un paper molt important per retenir l'humitat.\nS'han escollit plantes adequades a l'ambient marí.\nVisita Jurat Moviment Viles Florides


Ruta Colombina i Sevilla en AVE, amb el Parc de Doñana\nRuta Colombina i Sevilla en AVE, amb el Parc de Doñana\nPreu base per persona en habitació doble 845 €\nPunts d’origen – Estació de Sants - Sevilla\nSortida des dels nostres punts de recollida cap a l’Estació de Sants de Barcelona per agafar el tren AVE de les 8:30 hores en direcció a Sevilla. Viatjarem còmodament sense maletes, ja que aquestes seran traslladades amb el nostre autocar. Els passatgers de Tarragona i Lleida, punts de sortida sota petició, cal que consultin horaris i que tinguin en compte que viatjaran amb les seves maletes. Arribada a Sevilla i trasllat a l’hotel Tryp Macarena 4*. Dinar. A la tarda realitzarem una visita panoràmica de la ciutat de Sevilla per descobrir els seus racons més emblemàtics: Torre del Oro, Real Maestranza, Expo del 92, Expo del 29, “Plaza España” i el Parc de Maria Luisa. El nostre recorregut acabarà amb una passejada a peu pel Barri de Santa Cruz i gaudirem de l’exterior de l’Alcàsser i la Catedral. Sopar al centre i a l’hora convinguda, trasllat a l’hotel i allotjament.\nEsmorzar a l’hotel. A primera hora del matí ens traslladarem a Écija, on passejarem pel centre històric acompanyats d’un guia local que ens explicarà les façanes dels edificis d’interès artístic i històric. Podrem admirar els campanars de totxana motllurada rematats amb el millor art barroc andalús. En acabar, ens dirigirem a Carmona, una ciutat plena d’història. Dinar. A la tarda visitarem el Museu de la ciutat i farem un recorregut guiat pel seu centre històric ple de carrers laberíntics. A l’hora convinguda, retorn cap a Sevilla. Sopar i allotjament a l’hotel.\nEsmorzar a l’hotel. Aquest dia ens desplaçarem fins a Aracena, situada dins del Parc Natural de la Sierra de Aracena i los Picos de Aroche, declarats Reserva de la Biosfera per la UNESCO. Passejarem per aquest poble i ens endinsarem a la “Gruta de las Maravillas”, una fascinant cova natural de gran bellesa. També visitarem el “Museo del Jamón” on descobrirem els secrets del pernil ibèric. Dinar. Més tard sortirem cap a les Mines de Riotinto per visitar el Museu de les Mines, on s’explica la historia de la comarca i la seva relació amb l’explotació minera; la Casa 21, un model de la casa típica dels directius de l’explotació i la Peña de Hierro, part d’una mina a cel obert. Seguidament ens dirigirem a Huelva. Sopar i allotjament a l’hotel Eurostars Tartessos 4*.\nHuelva – Monestir de la Ràbida - Palos de la Frontera - Huelva\nEsmorzar a l’hotel. Avui gaudirem d’una visita panoràmica en autocar de la ciutat de Huelva amb dues parades al Santuari de la Cinta i a l’Embarcador del Mineral de Rio Tinto. Continuarem la nostra ruta amb una passejada guiada pel centre històric de Huelva, del qual destaquem el Gran Teatre de la ciutat, el Palau Mora Claros i el seu Ajuntament, entre d’altres. Dinar. A la tarda visitarem el Monestir de la Ràbida dels segles XIV-XV. El Monestir encara conserva la seva església gòtica-mudèjar, les estances decorades amb frescos i la imatge de Nuestra Señora de los Milagros. Aquest monestir també és conegut per haver acollit a Cristòbal Colón abans de partir a descobrir Amèrica. A continuació ens desplaçarem cap al Moll de les Carabeles i Palos de la Frontera, antic port que va constituir un punt neuràlgic per a les relacions comercials de Castilla. Sopar i allotjament a l’hotel.\nHuelva - Parc de Doñana (opcional) - El Rocio – Moguer - Huelva\nEsmorzar a l’hotel. Al matí disposarem de temps lliure per acabar de descobrir els racons de la ciutat de Huelva. A l’hora convinguda, ens desplaçarem fins a l’aldea El Rocío, on es celebra cada any la coneguda Romeria. Dinar. A la tarda, ens traslladarem a Moguer. Gràcies a les explicacions d’un guia local, descobrirem aquesta pròspera vila marinera del s.XV. A l’hora convinguda, retorn a Huelva. Sopar i allotjament a l’hotel. *Recordeu que abans del sopar s’hauran de deixar les maletes preparades perquè se les emporti l’autocar. Opcional: Aquells que ho vulguin, el matí podran visitar el Parc Nacional de Doñana en vehicle tot terreny. Acompanyats d’un guia-conductor descobriran la flora i fauna que s’amaga en el seu interior. Es recorren tots els ecosistemes que composen el parc fins arribar a la desembocadura del Guadalquivir. 30€\nEsmorzar a l’hotel. A primera hora del matí ens desplaçarem al centre de Sevilla, on disposarem de temps lliure per gaudir del centre de la ciutat. Dinar. Sortida amb el tren AVE de les 14:50 hores cap a Barcelona. Viatjarem còmodament sense maletes, ja que aquestes seran traslladades amb el nostre autocar. Arribada a l’estació de Sants a les 20:22 hores i trasllat als nostres punts d’origen.\nBitllet de tren AVE en classe turista de Barcelona a Santa Justa (Sevilla), d'anada i tornada.\nTrasllat de les poblacions de recollida a l'Estació de Sants de Barcelona (consultar).\nAllotjament als hotels descrits a l'itinerari.\nTotes les visites definides a l'itinerari incloses.\nAcompanyant de Promoviatges en tot el viatge.\nDNI o passaport, amb vigència, el nom i cognoms han de coincidir amb els del passaport o DNI.\nBarcelona. Estació de Sants, Girona, Granollers, Manresa, Mataró Tereses, Ripoll, Sabadell, Vic\nPreu base per persona en habitació doble 845,00 € 820,00 €\nOpcional Parc Nacional de Doñana en tot terreny 30.00€\nLes sortides de Lleida i Tarragona son sota petició i viatjaran amb maletes.


Publicació: Diumenge 23 de juliol de 2017 a les 18 h 13 min. agendaconcerts\nArgentona ja es prepara per a la pròxima Garrinada, la Festa Major del jovent d’Argentona, que es portarà a terme del divendres 4 al diumenge 6 d’agost. En el cartell del 2017 destaca la presència de la figura del hip hop Rapsusklei, els valencians Zoo, Doctor Prats o els rumbers Gertrudis entre altres artistes. Totes les activitats són gratuïtes.\nRecentment, Pep Masó, cap de llista de Tots per Argentona (TxA), considera que la Garrinada hauria de canviar i replantejar-se com un esdeveniment només de grups emergents i locals i que les barres siguin sense alcohol “per evitar algunes situacions violentes”, tal com recull la web de l’Ajuntament d’Argentona.\nA més dels concerts del Garrinada, actuaran a la Festa Major d’Argentona:\n19:00 hores – Burriac Xtrem, a l’Escola Bernat Riudemeia.\n20:00 hores – Mülier, a la plaça Nova.\n23:00 hores – Concert Argentona Cor de Gòspel & The Gourmets Vocal Quartet.\n00:30 hores – La Loca Histeria i The Zebrass Band, a la plaça Nova.\n03:00 hores – Dalton Bang, a la plaça Nova.\n18:00 hores – Ballada de Mitja Audició de Sardanes, a l’Hort del Rector.\n19:30 hores – Concert de Festa Major amb l’Orquestra Internacional Maravella, a la plaça Nova.\n20:30 hores – Concert amb Isabel Vinardell & Isabelle Laudenbach, a Can Doro.\n23:30 hores – Ball de Festa Major amb l’Orquestra Maravella, a la plaça Nova.\n00:00 hores – Concert amb la Trocamba Matanusca i Dj Dimoni Pelut, a Can Doro.\n20:00 hores – Old Fashioned Boys, a Can Doro.\n23:00 hores – Havaneres amb Les Anxovetes, a la Pista del Centre Parroquial.\n00:30 hores – Concert de Mala Vida i Dj Manel, a la plaça Nova.\n19:30 hores – Sindriada i Ballada de Sardanes, a la Font Picant.\n20:00 hores – Mazoni, a Cal Doro.\n21:00 hores – Discoteca infantil, a la Pista del Centre Parroquial.\n23:00 hores – Big Mama Montse, a la plaça Nova.\n00:00 hores – Fundación Tony Manero i Dj Dimoni Pelut, a la plaça Nova.\nA continuació, programa musical per dies de la Garrinada 2017 d’Argentona:\n18:00 hores – Tarda Underground amb els concerts de Sinergia (reggae), Ciniko (rap) i Ascensa Furore (rap).\n23:15 hores – Cercavila amb Balkan Paradise Orchestra. Sortida del Sot d’en Calopa.\n00:00 hores – Comencen els concerts a l’Escola C.E.I.P. Argentona amb els grups Train To Roots (reggae de Sardenya), Zoo (rap i electrònica de Gandia), Tremenda Jauría (cúmbia-punk de Madrid) i Dj Martin Gil.\n19:15 hores – Concert familiar amb Xiula.\n00:00 hores – Comencen els concerts a l’Escola C.E.I.P. Argentona amb els grups i artistes A4 Reggae Orchestra, un figura del rap com Rapsusklei i Dj Hochi.\n19:00 hores – Gran caipirinyada popular amb Miquel del Roig.\n23:00 hores - Comencen els concerts a l’Escola C.E.I.P. Argentona amb els grups i artistes Seguirem (tribut a Obrint Pas), Gertrudis (rumba), Doctor Prats (mestissatge) i Dj Domingo El Gran.


Dard de Santi Vila a la Corpo - Notícies Comunicació - Notícies Comunicació - e-notícies\nComunicació · 21 de Febrer de 2019. 13:37h.\nDard de Santi Vila a la Corpo\nL'exconseller diu que el Govern aporta "un pressupost excessiu"\nL'exconseller d'Empresa i Coneixement, Santi Vila, ha manifestat durant l'interrogatori de l'advocacia de l'Estat en el judici al Tribunal Suprem que el Govern aporta "un pressupost excessiu" a la Corporació Catalana de Mitjans Audiovisuals (CCMA).\nPreguntat sobre si és el Govern qui fa una aportació a la CCMA, Vila ha assenyalat que "no el Govern de Catalunya, l'Estat". Santi Vila, que s'ha definit com a "liberal", ha afegit que "de l'erari públic surt un pressupost excessiu de finançament per a la televisió i la ràdio pública".\nL'exconseller també ha dit que la Corpo "es finança lamentablement de manera majoritària amb pressupost públic i publicitat". "Jo preferiria que hi hagués molta més part del Pressupost de la CCMA que tingués el seu origen en finançament privat com publicitat, etc, etc".\n"Lamentablement es finança de manera majoritària amb pressupost públic"\nPressupostos, Generalitat, CCMA, Estat espanyol, Santi Vila\nTurull és bona persona, segons TV3\nUna 'estrella' de TV3 desitja a Arrimadas “una galleda de merda”


Els enllaços de l’AP-7 a Vilademuls amaguen unes sitges ibèriques.\nEs tracta de 350 dipòsits d'entre els segles IV i I aC, dins dels quals han localitzat materials molt diversos, majoritàriament fragments de ceràmica.\nL'empresa Antequem, en coordinació amb l'Institut Català d'Arqueologia Clàssica de Catalunya (ICAC) i sota la supervisió dels serveis territorials de Cultura de Girona, ha estat l'encarregada d'excavar en uns dos mil metres lineals (per una amplada d'entre vint i trenta metres) als terrenys afectats per l'obra del nou enllaç de l'AP-7 a Vilademuls (al Pla de l'Estany) i a la connexió de l'autopista amb l'N-II. S'han localitzat i datat tres jaciments (Mas Vidal i, darrerament, el del Mas dels Frares i el del Camp de l'Hospitalet), tots al municipi de Vilademuls. En total, han aparegut unes 350 sitges ibèriques, cavitats al sòl que poden arribar a fer uns 2,5 metres de profunditat i que antigament servien per emmagatzemar els cereals. Es calcula que daten d'entre els segles IV i I aC.\nDe sitja a abocador\nSegons explica la codirectora de l'excavació, Lourdes Moret, la dimensió de la sitja depenia de la productivitat i de les necessitats de la població en aquell moment. Un cop quedaven en desús, els habitants les utilitzaven per abocar-hi les escombraries, un fet cabdal que ha permès ara recuperar molts objectes que hi havia a l'interior i, així, tenir la datació exacta del seu abandonament. Actualment, ja no queda cap rastre d'aquestes estructures perquè l'asfalt i la terra han tornat a tapar les prospeccions, un cop els arqueòlegs van acabar la seva feina la primavera passada. De fet, l'enllaç de l'AP-7 ja està en servei des del juliol.\nAra, però, la feina dels arqueòlegs es trasllada al laboratori, per estudiar i catalogar les peces que han trobat al subsòl. Abundant material de ceràmica romana i ibèrica. Els treballs d'excavació han permès extreure i catalogar centenars de peces, la gran majoria, de ceràmica.\nEl més abundant han estat peces de cuina, àmfores, contenidors de líquids. Algunes són ibèriques i d'altres, d'època romana, fet que demostra la coexistència de les dues cultures. Les àmfores itàliques confirmen també que era una zona de comerç i d'importació.\nAlgunes s'han trobat en molt bon estat i podran ser restaurades. Així mateix, també s'han localitzat monedes –algunes d'Empúries i d'altres de Tarragona–, així com elements de la vida quotidiana, com ara agulles de bronze, objectes de ceràmica del món funerari, estris per filar i una destral força ben conservada.\nPublicada al diari "El PuntAvui", 15 d'agost de 2014 - ACN - Vilademuls


Josep Enric Millo i Rocher: Millo: “Si Artur Mas ha decidit fer-se l’harakiri no ha d’arrossegar els catalans en el seu deliri”\nMillo: “Si Artur Mas ha decidit fer-se l’harakiri no ha d’arrossegar els catalans en el seu deliri”\nEl portaveu del grup parlamentari del PPC, Enric Millo, ha assegurat avui que “si Artur Mas ha decidit fer-se l’harakiri no ha d’arrossegar els catalans en el seu deliri”. Millo ha fet aquestes afirmacions avui al Parlament sobre la declaració de sobirania que es debatrà en el proper ple, “és una declaració fora de la llei que persegueix l’objectiu de trencar amb la resta d’Espanya i que genera divisió entre els catalans i té repercussions negatives en l’economia catalana”.\n“El que passarà la setmana que ve forma part d’un paripé que utilitza indegudament el Parlament per fer creure els catalans el que no és, que podem proclamar unilateralment la independència”, ha afirmat Millo tot insistint en que “l’endemà del dia 23 res no canviarà, la proposta de resolució no té cap efecte jurídic”. “Ens volen fer creure una mentida col·lectiva i és una gran irresponsabilitat intentar manipular l’opinió pública”, ha afegit el portaveu.\n“El dret a decidir que proclamen CiU i ERC és una burla als catalans perquè en 33 anys de Govern no han estat capaços d'aprovar una llei electoral”, ha manifestat el portaveu tot sentenciant que “el procés d'autodeterminació i independència que volen iniciar amb les complicitats i els complexos d'ICV i PSC és un procés cap a la ruïna social, econòmica i cultural de Catalunya”. En contraposició, Millo ha afirmat que “quan els catalans hem apostat per sumar i liderar hem estat una comunitat forta i sòlida dins d’Espanya”, “si CiU s’entesta en trencar i dividir serem una comunitat petita, feble i sense influència. Espanya fa gran a Catalunya i aquest ha de ser el camí”.\nMillo ha anunciat que el PPC presentarà una esmena a les propostes sobiranistes amb un text alternatiu “per deixar clares les prioritats de la legislatura”. “El primer és la recuperació econòmica i la creació d’ocupació, tota la resta és perdre el temps”, ha explicat Millo. Tanmateix ha afegit que “un govern que perd el temps i viu en la gran mentida no serveix als interessos generals dels catalans” . Pel que fa a la proposta de millora de finançament del PPC, Millo ha afirmat que “l’objectiu ha de ser continuar creixent i competint”.\nD’altra banda, avui en la reunió del grup del PPC s’ha donat impuls a l’inici de la legislatura organitzant els diputats per tal que facin “oposició de marcatge al Govern”. D’aquesta manera, més enllà de les comissions parlamentàries, cada conseller del Govern serà ‘marcat’ per un diputat del PPC que controlarà i fiscalitzarà el seu departament.


Confiem en tu, Diego\nDiego Martínez, abans de ser presentat amb l'Espanyol. ENRIC FONTCUBERTA / EFE\nM’has seduït. Amb una roda de premsa i una entrevista n’he tingut prou: ets l’home que necessitàvem. Com has dit, encaixem. I a la vida, les relacions no són bones o dolentes en si mateixes, són bones en la mesura que les parts encaixen. Tu has vingut (et cito citant Xavier Marcet) a “créixer fent créixer”. És exactament això. En relació amb els jugadors (com diu el mateix Marcet –i l'hi hauràs de recordar de manera especial a RDT–, es tracta de convertir l’habitual egosistema del món del futbol en un ecosistema) i en relació amb el club (si ens poses al lloc que ens correspon, el futbol et posarà al lloc que mereixes).\nEn les teves declaracions has fet servir les paraules que necessitem: passió, il·lusió, sentiment, emoció. I no tots els entrenadors ho fan: alguns només s’expressen com a bons professionals i prometen treball des de la humilitat. I ja n’estem cansats: necessitàvem algú que ens despertés d’una letargia de la qual només sortíem per rebre algun disgust. Necessitàvem un entrenador que ens fes sentir especials, perquè ho som. Tu ho has dit: som un club singular. Això no sempre és bo, ja ho veuràs. Perquè la singularitat ens ve de viure permanentment en un territori hostil. Sé, perquè he vist passió i honestedat en la teva mirada, que et rebel·laràs contra aquesta hostilitat, que ens defensaràs amb passió quan ens ignorin injustament o quan descobreixis que només ens deixen d’ignorar per atacar-nos. Aquell dia entendràs la profunditat de “la força d’un sentiment” que aquesta setmana has recordat. És la força de qui té dos països en contra i se sosté amb l’heroïcitat del poblat d’Astèrix (i del capital xinès, tot sigui dit).\nHo has dit i ho subratllo: tenim un problema d’identitat. Tu només el podràs resoldre parcialment però en un lloc clau: en el terreny de joc. Tenim ganes d’identificar-nos amb els nostres representants al camp. A vegades pel bon joc. Sempre per la passió i el compromís. I més enllà del camp t’hauràs de convertir –per mèrits propis i demèrits estructurals– en el nostre principal portaveu.\nNomés ens has demanat una cosa: que confiem en tu. Jo, ja t’ho pots imaginar, hi confio. No cegament: hi confio perquè m’has convençut fins a l’enamorament. Després et demanarem guanyar, és obvi. Però, com bé has dit, els resultats són una conseqüència. I tu, la primera causa. Això sí, després de tants elogis només et demano un favor: fes que renovin Melendo. Si has entès qui som sabràs que el seu futur ha de ser amb nosaltres.\nL’Espanyol aconsegueix seduir Diego Martínez, que dirigirà el nou projecte\nRCD Espanyol Diego Martínez


Com acompanyem els conflictes infantils? | GATZARA Pedagogia respectuosa compartida\nCom acompanyem els conflictes infantils?\nComissió pedagògica Gatzara, Octubre’12.\nEl tema dels conflictes és una qüestió que ens genera molts replantejaments, dubtes, ens trobem desorientats i desorientades perquè ho volem fer diferent a com ho hem rebut la majoria de nosaltres. Pensem que el càstig no és la solució, però Quina és la solució? Com ho hem de fer?… i busquem fórmules que ens expliquin com els hem de gestionar.\nPodem definir el conflicte com una reacció emocional dolorosa davant d’una situació que crea malestar degut a un malentès, desequilibri, invasió de l’espai físic i/o emocional, …\nEn tota relació sorgeixen situacions de conflicte o situacions en les quals no ens sentim bé, i segons com les gestionem ens poden ajudar a créixer o poden fer que ens tanquem, agafem complexes, pors… En la societat què vivim, els conflictes es veuen com situacions negatives (ens fan sentir malament, xoca el desig propi amb el de l’altre, por….) i oblidem que de les situacions de conflicte podem aprendre moltes coses: a expressar com ens sentim, a escoltar com es sent l’altre, a buscar solucions per a que tothom es senti bé…\nTot i que podem aprendre coses, fins que el conflicte no està resolt, aquest sol generar molt malestar tant per les persones que l’estan visquent directament, com si l’estem vivint indirectament. Com a mares, pares, persones que acompanyem en el creixement de la canalla… no ens agrada que ho passin malament, que els nostre fill pateixi, que sigui qui ha fet patir a l’altra… Són situacions que ens remouen i sovint dubtem sobre que hem de fer.\nDes de Gatzara pensem que no existeixen fórmules màgiques per a poder acompanyar tots els conflictes ja que cada intervenció s’ha d’ajustar a la situació concreta, doncs no hi ha dos conflictes iguals, són molts els factors que intervenen. Tot i això si que entenem que per acompanyar els conflictes des d’una actitud respectuosa hem de partir de:\n– Ser conscient de com resolc jo els meus conflictes.\n– Preveure situacions que poden generar conflicte perquè es donin els mínims possibles.\n– Ambient relaxat i segur.\n– Vetllar per la seguretat física i emocional de cada nen/nena.\n– Cada situació de conflicte és singular i es valorarà si cal intervenir i s’ajustarà la manera de fer-ho a cada moment concret. Hem de tenir també molt present que la intervenció serà diferent segons la maduració dels nens i nenes. La intenció és que la presència adulta vagi a menys, que siguin capaços de resoldre aquestes situacions tot sols i arribin a ser autònoms en la resolució de conflictes.\n– Apropar-nos al lloc del conflicte i posar-nos a l’alçada de la canalla implicada. Evitar intervenir des de la distància i parlant fort, és una situació intima.\n– Estar tranquil·la i buscar tranquil·litat en els altres (des de la calma transmetem que reconeixem el problema i que es pot fer alguna cosa per solucionar-ho).\n– Preguntar que ha passat, com estan, parafrasejar, preguntar que es pot fer per resoldre la situació, acompanyar en l’acció i preguntar com es senten després de que s’hagi trobat una solució (PARLAR DELS SENTIMENTS). Quan no parlen, estar tranquil·la, buscar el contacte, descriure la situació i el que expressen (sembla que no li ha agradat, està plorant) i comunicar el límit (amb la paraula i el gest).\n– No hi ha pressa en trobar una solució, lo important és el procés que fem per resoldre’l i que trobin la solució ells mateixos. Si encara són petits, oferir propostes per a solucionar el conflicte en que les parts implicades estiguin d’acord i es sentin bé.\n– Molt important no generar sentiments de culpabilitat i no jutjar. Es tracta d’incidir en l’acció en sí i no en la persona.\n– Molt important saber en quin moment maduratiu està cada part. (No és el mateix que un conflicte es doni entre la canalla d’edats semblants, que entre canalla de moments maduratius molt distants).\nConflictes i possibles acompanyaments:\n– Una nena li treu una cosa a un altre i aquest no està d’acord, s’enfada i plora.\nPer ex: Anem a veure que li passa al que plora. Li preguntem si vol que l’acompanyam a parlar amb l’altra. Acompanyem a explicar-li que el tenia l’altre i que s’han de demanar les coses. Obrim la ma perquè ens el torni. Si no el torna podem oferir altres solucions com: canviar-li per una altra cosa, demanar-li que quan acabi li torni….\n– Un nen està picant a un altre. Per ex: Ens apropem, parem l’acció. Explicant que no és pot picar als companys, que si necessita picar podem buscar on fer-ho. Preguntem com es sent a cada part.\n« Reflexió sobre els límits Continua la construcció del vaixell !!!! »